Plovdivo sritis
Plovdivo sritis (bulg. Област Пловдив) – sritis vidurio Bulgarijoje. 5 972,9 km² srities teritorija padalinta į 18 savivaldybių. 2012 m. duomenimis, Plovdivo srityje gyveno 678 860 gyventojų. Administracinis centras – Plovdivas. Sritis šiaurėje ribojasi su Loveču, šiaurės rytuose su Gabrovu, rytuose su Stara Zagora, pietryčiuose su Chaskovu ir Kerdžalu, pietuose su Smolianu, vakaruose su Pazardžiku bei šiaurės vakaruose su Sofijos sritimi.